Prvé zmienky o meste pochádzajú z roku 893, keď sídlo bolo známe pod menom "Arneym", alebo "Arentheym", názvu podľa množstva orlov v okolí. V septembri 1944 sa mesto, resp. mosty cez Rýn, ktoré sa tu nachádzajú, stali cieľom britských výsadkových vojsk počas operácie Market Garden. Nemci britských výsadkárov po ťažkých pouličných bojoch zatlačili k neďalekému Oosterbeeku, časť jednotiek zničili a zajali priamo v meste. Mesto neskôr 14. apríla 1945 oslobodili po dvojdňových bojoch kanadské vojská.